ddrg/super_eurlex huggingface dataset:
Forslag til RÅDETS FORORDNING om ændring af forordning (EF) nr. 3072/95 om den fælles markedsordning for ris

(forelagt af Kommissionen)

BEGRUNDELSE

Ved forordning (EF) nr. 1251/1999 blev betalingsdatoen for arealstøtte til markafgrøder fastsat til mellem den 16. november og 31. januar efter begyndelsen af det igangværende høstår.

Efter at ris er blevet omfattet af det integrerede kontrolsystem, indgår støtteansøgningen for risarealer i arealstøtteansøgningen for markafgrøder. Det indebærer, at der skal foretages kontrol af alle arealer i en ansøgning og ikke i forhold til de tilsåede produkter.

Det er derfor nødvendigt at ændre den betalingsperiode for godtgørelserne for ris, der blev fastsat ved forordning (EF) nr. 3072/95, til betalingsperioden for markafgrøder, jf. forordning (EF) nr. 1251/1999.

2001/aaaa (CNS)

Forslag til RÅDETS FORORDNING om ændring af forordning (EF) nr. 3072/95 om den fælles markedsordning for ris

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

(1) I artikel 6, stk. 3, sidste afsnit, i Rådets forordning (EF) nr. 3072/95 [1], senest ændret ved forordning (EF) nr. 1667/2000 [2], er det fastsat, at godtgørelserne udbetales mellem den 16. oktober og den 31. december efter begyndelsen af det igangværende høstår.

[1] EFT L 329 af 30.12.1995, s. 18.

[2] EFT L 193 af 29.7.2000, s. 3.

(2) I artikel 8, stk. 1, i Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder [3], senest ændret ved forordning (EF) nr. 1672/2000 [4], er det fastsat, at betalinger skal ske mellem den 16. november og den 31. januar.

[3] EFT L 160 af 26.6.1999, s. 1.

[4] EFT L 193 af 29.7.2000, s. 13.

(3) Efter artikel 6, stk. 10, i Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger [5], senest ændret ved forordning (EF) nr. 1593/2000 [6], indgives der én ansøgning om arealstøtte.

[5] EFT L 355 af 5.12.1992, s. 1.

[6] EFT L 182 af 21.7.2000, s. 11.

(4) Efter artikel 7 i forordning (EØF) nr. 3508/92 anvendes det integrerede kontrolsystem på alle støtteansøgninger. For at forenkle medlemsstaternes forvaltning af betalingerne bør fristerne for betaling af arealstøtte harmoniseres -

UDSTEDT FØLGENDE FORORDNING:

Artikel 1

I forordning (EF) nr. 3072/95 foretages følgende ændring:

I artikel 6, stk. 3, sidste afsnit, ændres "16. oktober" til "16. november" og "31. december" til "31. januar".

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand

>TABELPOSITION>
Forslag til Rådets forordning om berigtigelse af forordning (EF) nr. 2201/96 om den fælles markedsordning for forarbejdede frugter og grøntsager

(2001/C 180 E/13)

KOM(2001) 111 endelig udg. - 2001/0052(CNS)

(Forelagt af Kommissionen den 26. februar 2001)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 36 og 37,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

(1) Ved Rådets forordning (EF) nr. 2699/2000(1) blev afsnit I i Rådets forordning (EF) nr. 2201/96(2) ændret og dermed bestemmelserne om ordningen for forarbejdningsstøtte for enteblommer og tørrede figner tilpasset, uden at substansen blev ændret. Denne ordning, der hidtil var indeholdt i artikel 2 til 6 i nævnte forordning (EF) nr. 2201/96, er nu fastsat i artikel 6a i samme forordning. For at tage hensyn til den nye udformning bør artikel 31 i nævnte forordning (EF) nr. 2201/96, der indeholder en liste over de udgifter, som Den Europæiske Udviklings- og Garantifond for Landbruget (EUGFL) finansierer, berigtiges.

(2) I samme artikel 31 bør henvisningen til den ophævede forordning (EØF) nr. 729/70(3) erstattes med henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(4) -

UDSTEDT FØLGENDE FORORDNING:

Artikel 1

Artikel 31 i forordning (EF) nr. 2201/96 affattes således: "Artikel 31

De udgifter, der afholdes i henhold til artikel 2, 6a og 7, artikel 9, stk. 4 og 5, og artikel 10, stk. 3, betragtes som interventioner til regulering af landbrugsmarkederne efter artikel 1, stk. 2, litra b), i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(5)."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT L 311 af 12.12.2000, s. 9.

(2) EFT L 297 af 21.11.1996, s. 29. Forordning senest ændret af forordning (EF) nr. 2699/2000 (EFT L 311 af 12.12.2000, s. 9).

(3) EFT L 94 af 28.4.1970, s. 13. Forordning senest ændret af forordning (EF) nr. 1287/95 (EFT L 125 af 8.6.1995, s. 1).

(4) EFT L 160 af 26.6.1999, s. 103.

(5) EFT L 160 af 26.6.1999, s. 103.
Udtalelse fra Kommissionen i henhold til EF-Traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til Europa-Parlamentets og Rådets henstilling om mobilitet i det Europæiske Fællesskab for studerende, personer under erhvervsuddannelse, unge volontører, undervisere og erhvervslærere om ændring af Kommissionens forslag i henhold til EF-Traktatens artikel 250, stk. 2

1. BAGGRUND

Den 21. januar 2000 fremsendte Kommissionen til Europa-Parlamentet og Rådet ovennævnte forslag til Europa-Parlamentets og Rådets henstilling baseret på traktatens artikel 149, stk. 4 og 150, stk. 4, (KOM(1999) 708 - C5-0052/2000 - 2000/0021 (COD))

Det Økonomiske og Sociale Udvalg afgav udtalelse den 27. april 2000.

Regionsudvalget afgav udtalelse den 14. juni 2000.

Europa-Parlamentet afgav udtalelse ved førstebehandlingen i henhold til den fælles beslutningsprocedure under plenarsamlingen den 13. september 2000.

På baggrund af Europa-Parlamentets udtalelse og i overensstemmelse med EF-traktatens artikel 250, stk. 2, vedtog Kommissionen den 9. november 2000 et ændret forslag (KOM(2000) endelig -

Rådet fastlagde sin fælles holdning den 23. januar 2001.

Den 15. maj 2001 vedtog Europa-Parlamentet ved andenbehandlingen seks ændringsforslag til Rådets fælles holdning.

Nærværende udtalelse er udtryk for Kommissionens holdning til Europa-Parlamentets ændringsforslag i henhold til EF-traktatens artikel 251, stk. 2, tredje afsnit, litra c).

2. FORMÅLET MED KOMMISSIONENS FORSLAG

Kommissionens forslag bygger på traktatens artikel 149 og 150 og har til formål at fremme personers mobilitet i uddannelses- og erhvervsuddannelsesøjemed.

3. UDTALELSE FRA KOMMISSIONEN OM PARLAMENTETS ÆNDRINGSFORSLAG

3.1. Ændringsforslag fra Europa-Parlamentet ved andenbehandlingen

Europa-Parlamentet har ved andenbehandlingen vedtaget seks ændringsforslag til den fælles holdning. Formålet med disse ændringsforslag er at indføje en henvisning til Det Europæiske Råds møde i Nice og til handlingsplanen til fremme af mobiliteten samt at præcisere nærmere, hvilken form for rapporter medlemsstaterne skal forelægge for Kommissionen, samt hvorledes ekspertgruppen skal være sammensat, og hvilken rolle eksperterne skal have. Endelig fjerner de to sidste ændringsforslag tidsbegrænsningen i definitionen af mobilitet og volontører.

3.2. Kommissionens holdning

Kommissionen godkender disse ændringsforslag.

4. KONKLUSION

I overensstemmelse med traktatens artikel 250, stk. 2, ændrer Kommissionen sit forslag som nævnt i ovenstående.
Forslag til Rådets afgørelse om udnævnelse af to medlemmer af ekspertudvalget under Det Europæiske Institut til forbedring af Leve- og arbejdsvilkårene

(forelagt af kommissionen)

BEGRUNDELSE

Artikel 10 i Rådets forordning (EØF) nr. 1365/75 af 26. maj 1975 har følgende ordlyd:

1. Ekspertudvalget består af 12 medlemmer, der udnævnes af Rådet på forslag af Kommissionen og som vælges blandt personer fra videnskabelige og andre af instituttets virksomhed berørte kredse.

2. Ved udarbejdelsen af sit forslag skal Kommissionen tage hensyn til følgende betragtninger: - fastholdelse af ligevægt mellem instituttets to komplementære aspekter, dvs. livs- og arbejdsvilkår; - opnåelse af de bedst muligt videnskabelige og tekniske rådgivere; - deltagelse af mindst en statsborger fra hver medlemsstat.

3. Mandatets varighed er for medlemmerne af ekspertudvalget tre år; de kan genudnævnes.

Ved skrivelse af 28. juni 2000 har instituttets bestyrelse meddelt Kommissionen, at de irske medlemmer af bestyrelsen har foreslået at Deirdre Carroll udnævnes som irsk medlem af ekspertudvalget.

Kommissionen har noteret sig, at Deirdre Carroll har en betydelig erfaring inden for de vigtigste af instituttets interesseområder. Desuden vil Deirdre Carrolls ekspertise sikre ligevægten mellem instituttets to komplementære aspekter, nemlig leve- og arbejdsvilkår.

Kommissionen bemærker til sin tilfredshed, at udnævnelsen af Deirdre Carroll vil styrke kvindernes repræsentation i ekspertudvalget.

Ved skrivelse af 9. oktober 2000 har den nederlandske regering foreslået, at professor Dr. Fred Huijgen udnæves som nederlandsk medlem af ekspertudvalget til erstatning for det tidligere medlem, Wout Buytelaar.

Konklusion

I denne forbindelse og under henvisning til ovennævnte betragtninger foreslår Kommissionen, at Deirdre Carroll udnæves som irsk medlem og at Fred Huijgen udnævnes som nederlandsk medlem af ekspertudvalget under Dublin-Instituttet.

Forslag til Rådets afgørelse om udnævnelse af to medlemmer af ekspertudvalget under Det Europæiske Institut til forbedring af leve- og arbejdsvilkårene

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Økonomiske Fællesskab,

under henvisning til Rådets Forordning (EØF) nr. 1365/75 af 26. maj 1975 [1], særlig artikel 10.1,

[1] EFT L 139 af 30/05/1975, s. 1

under henvisning til Kommissionens forslag [2], og

[2] EFT C af , s. .

ud fra følgende betragtninger:

(1) Det følger af artikel 10.1 i Rådets Forordning (EØF) nr. 1365/75 af 26. maj 1975 om oprettelse af et europæisk institut til forbedring af livs- og arbejdsvilkårene at Rådet udnævner medlemmerne af ekspertudvalget.

(2) Der bør udnævnes et nyt irsk medlem og et nyt nederlandsk medlem -

TRUFFET FØLGENDE AFGØRELSE:

Eneste artikel

Følgende personer udnævnes til medlemmer af ekspertudvalget under Det Europæiske Institut til Forbedring af Leve- og Arbejdsvilkårene for perioden .............2001 til.................. 2004:

Deirdre Carroll

Fred Huijgen

Udfærdiget i Bruxelles, den .[...]

På Rådets vegne

Formand
Forslag til Rådets afgørelse om udnævnelse af medlemmerne af udvalget i henhold til EF-Traktatens artikel 147

(forelagt af Kommissionen)

BEGRUNDELSE

Udskiftning af medlemmerne af udvalget for Den Europæiske Socialfond

(1) I artikel 47 i Rådets forordning (EF) nr. 1260/1999 af 21. juni 1999 om generelle bestemmelser for strukturfondene [1] anføres det, at Kommissionen bistås, for så vidt angår mål 3, af et udvalg i henhold til traktatens artikel 147.

[1] EFT L 161 af 26.6.1999, s. 1.

(2) Bestemmelserne om, hvordan dette udvalg fungerer, findes i artikel 49 i ovennævnte forordning.

(3) Artiklen fastsætter, at udvalget består af to regeringsrepræsentanter, to repræsentanter for arbejdstagerorganisationerne og to repræsentanter for arbejdsgiverorganisationerne pr. medlemsstat. Medlemmerne og suppleanterne udnævnes af Rådet for en periode på tre år på forslag af Kommissionen.

(4) På forslag af Kommissionen traf Rådet den 12. oktober 1998 beslutning om at udnævne de ordinære medlemmer af og suppleanterne til Den Europæiske Socialfond for perioden fra den 23. oktober 1998 til den 22. oktober 2001.

(5) Mandatet for de ordinære medlemmer af udvalget for Den Europæiske Socialfond udløber den 22. oktober 2001.

(6) Der skal udnævnes ordinære medlemmer af og suppleanter til udvalget for Den Europæiske Socialfond for en treårig periode.

Forslag til Rådets afgørelse om udnævnelse af medlemmerne af udvalget i henhold til EF-Traktatens artikel 147

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 om vedtagelse af generelle bestemmelser for strukturfondene, særlig artikel 49, stk. 1, tredje afsnit,

under henvisning til Kommissionens forslag, og

ud fra følgende betragtninger:

I henhold til Rådets afgørelse af 12. oktober 1998 om udnævnelse af ordinære medlemmer af og suppleanter til udvalget for Den Europæiske Socialfond [2] udløber medlemmernes mandat den 22. oktober 2001.

[2] EFT L 330 af 28.10.1998, s. 1.

Der skal derfor udnævnes medlemmer af dette udvalg for en periode på tre år -

TRUFFET FØLGENDE AFGØRELSE:

Eneste artikel

Der udnævnes følgende ordinære medlemmer af og suppleanter til udvalget for Den Europæiske Socialfond for perioden fra den 23. oktober 2001 til den 22. oktober 2004:

>TABELPOSITION>

Udfærdiget i Bruxelles, den .

På Rådets vegne

Formand
Forslag til RÅDETS AFGØRELSE om den holdning, som Fællesskabet skal indtage i Det Internationale Kakaoråd til forlængelsen af den internationale kakaooverenskomst af 1993

(forelagt af Kommissionen)

BEGRUNDELSE

1. Den internationale kakaooverenskomst af 1993 trådte i kraft den 22. februar 1994. Den udløber den 30. september 2001.

2. På mødet i Rådet for Den Internationale Kakaorganisation, som afholdes i september 2001, vil det i medfør af artikel 61, stk. 3, i overenskomsten blive foreslået at forlænge overenkomsten for en periode på maksimalt to år, dvs. senest indtil den 30. september 2003.

3. Den foreslåede afgørelse påvirker ikke Fællesskabets bidrag til Den Internationale Kakaoorganisations administrationsbudget. Bidraget er fortsat nul.

4. Formålet med dette forslag er at bemyndige Fællesskabet til at stemme for forlængelsen af overenskomsten på det næste møde i Organisationens råd.

2001/0205 (ACC)

Forslag til RÅDETS AFGØRELSE om den holdning, som Fællesskabet skal indtage i Det Internationale Kakaoråd til forlængelsen af den internationale kakaooverenskomst af 1993

RÅDET FOR DEN EUROPÆISKE UNION HAR -

under henvisning til traktaten om oprettelse af det Europæiske Fællesskab, særlig artikel 133 sammenholdt med artikel 300, stk. 2,

under henvisning til forslag fra Kommissionen [1], og

[1] EFT C..., s.

ud fra følgende betragtninger:

(1) Rådet godkendte ved afgørelse 98/489/EF [2] den internationale kakaooverenskomst af 1993 på Fællesskabets vegne.

[2] EFT L 220 af 7.8.1998, s. 1.

(2) Nævnte overenskomst udløber den 30. september 2001, medmindre Rådet for Den Internationale Kakaooverenskomst beslutter at forlænge den.

(3) Det påtænkes at forlænge overenskomsten med en periode på maksimalt to år, dvs. senest indtil den 30. september 2003.

(4) Da en sådan forlængelse er i Fællesskabets interesse, bør det udtale sig herom i overensstemmelse med artikel 61, stk. 3, i overenskomsten -

TRUFFET FØLGENDE AFGØRELSE:

Artikel 1

Den holdning, som Fællesskabet skal indtage i Rådet for Den Internationale Kakaoorganisation, er at stemme for en forlængelse med en periode på maksimalt to år af den internationale kakaooverenskomst af 1993.

Udfærdiget i Bruxelles,

På Rådets vegne

Formand
Forslag til RÅDETS FORORDNING om ændring af Rådets forordning (EF) nr. 47/1999 om ordningen for indførsel af visse tekstilvarer med oprindelse i Taiwan

(forelagt af Kommissionen)

BEGRUNDELSE

Forordning (EF) nr. 47/1999 om ordningen for indførsel af visse tekstilvarer med oprindelse i Taiwan fastsætter i artikel 4 betingelserne for indførsler ud over de kvantitative lofter, der er fastsat for disse varer. I henhold til disse bestemmelser kan der gives tilladelse til at overføre uudnyttede mængder fra visse angivne kvantitative lofter til andre og inden for præcise grænser.

Det har vist sig, at uoverensstemmelser mellem de forskellige sproglige udgaver af en del af denne artikel kan føre til usikkerhed om, hvordan den skal fortolkes.

For at undgå enhver risiko for fejlfortolkning foreslås det med dette udkast til forordning at ændre artikel 4 i forordning 47/1999.

Forslag til RÅDETS FORORDNING om ændring af Rådets forordning (EF) nr. 47/1999 om ordningen for indførsel af visse tekstilvarer med oprindelse i Taiwan

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) Rådets forordning (EF) nr. 47/1999 af 22. december 1998 om ordningen for indførsel af visse tekstilvarer med oprindelse i Taiwan [1], senest ændret ved forordning (EF) nr. 1556/1999 [2], fastsætter i Artikel 4, på hvilke betingelser Fællesskabet kan give tilladelse til at overføre uudnyttede mængder fra et kvantitativt loft til et andet.

[1] EFT L 12 af 16.1.1999, s. 1.

[2] EFT L 184 af 17.7.1999, s. 1.

(2) Det har vist sig, at uoverensstemmelser mellem de forskellige sprogversioner af et afsnit i denne artikel kan føre til usikkerhed om, hvordan artiklen skal fortolkes.

(3) Af klarhedshensyn bør denne bestemmelser derfor omformuleres.

(4) Forordning (EF) nr. 47/1999 bør derfor ændres.

UDSTEDT FØLGENDE FORORDNING:

Artikel 1

Artikel 4, stk. 2, første afsnit, andet led, i forordning 47/1999 om ordningen for indførsel af visse tekstilvarer med oprindelse i Taiwan affattes således:

"- mellem kategori 4, 5, 6, 7 og 8 i gruppe I: 4% af det kvantitative loft, hvortil overførsel finder sted, "

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Rådets vegne

Formand
52001PC0586

Forslag til Corrigendum til Rådets forordning (EF) nr. 1078/2001 af 31. maj 2001 om ændring af forordning (EF) nr. 2160/96 om indførelse af en endelig antidumpingtold på importen af tekstureret garn af endeløse polyesterfibre med oprindelse i bl.a. Thailand /* KOM/2001/0586 endelig udg. */
Forslag til RÅDETS FORORDNING om ophævelse af forordning (EF) nr. 926/98 om indskrænkning af visse økonomiske forbindelser med Forbundsrepublikken Jugoslavien

(forelagt af Kommissionen)

BEGRUNDELSE

(1) Den 10. september 2001 vedtog De Forenede Nationers Sikkerhedsråd resolution 1367 (2001), hvori det fastsættes, at våbenembargoen mod Forbundsrepublikken Jugoslavien skulle ophæves.

(2) Rådet fastlagde efterfølgende en fælles holdning, hvorefter både våbenembargoen og forbuddet mod salg og levering af materiel, der kunne benyttes til intern undertrykkelse eller terrorisme, skulle ophæves.

(3) Formålet med denne rådsforordning er at omsætte dette i praksis i det omfang, disse foranstaltninger er gennemført ved EF-retsakter.

Forslag til RÅDETS FORORDNING om ophævelse af forordning (EF) nr. 926/98 om indskrænkning af visse økonomiske forbindelser med Forbundsrepublikken Jugoslavien

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 301,

under henvisning til Rådets fælles holdning 2001/719/FUSP af 8. oktober 2001 om ændring af fælles holdning 96/184/FUSP om våbeneksport til det tidligere Jugoslavien og fælles holdning 98/240/FUSP om restriktive foranstaltninger over for Forbundsrepublikken Jugoslavien [1],

[1] EFT L 268 af 9.10.2001, s. 49.

under henvisning til forslag fra Kommissionen, og

ud fra følgende betragtninger:

(1) For at give De Forenede Nationers Sikkerhedsråds resolution 1367 (2001) virkning har Rådet besluttet, at våbenembargoen mod Forbundsrepublikken Jugoslavien skal ophæves, og at forbuddet mod salg og levering af materiel, der kunne benyttes til intern undertrykkelse eller terrorisme, er blevet overflødig.

(2) Forbuddet mod salg og levering af sådant udstyr til Forbundsrepublikken Jugoslavien bør derfor ophæves straks -

UDSTEDT FØLGENDE FORORDNING:

Artikel 1

Forordning (EF) nr. 926/98 [2] ophæves.

[2] EFT L 130 af 1.5.1998, s. 1.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand
UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS DIREKTIV om tyvende ændring af Rådets direktiv 76/769/EØF vedrørende begrænsning af markedsføring og anvendelse af visse farlige stoffer og præparater (korte chlorparaffiner)

1. Baggrund

Ovennævnte forslag [KOM(2000) 260 endelig] blev vedtaget af Kommissionen den 20. juni 2000 og derefter fremsendt til Europa-Parlamentet og Rådet.

Det Økonomiske og Sociale Udvalg afgav udtalelse den 29. november 2000.

Europa-Parlamentet godkendte forslaget med ændringsforslag ved førstebehandlingen den 1. februar 2001.

Kommissionens ændrede forslag [KOM(2001) 268 endelig] blev vedtaget den 17. maj 2001 og derefter fremsendt til Rådet.

Der blev opnået politisk enighed i Rådet med kvalificeret flertal den 31. maj 2001, og Rådet vedtog sin fælles holdning den 27. juni 2001.

Europa-Parlamentet vedtog to ændringsforslag ved andenbehandlingen den 29. november 2001.

Kommissionen skal i henhold til EF-traktatens artikel 251, stk. 2, litra c), afgive udtalelse om ændringsforslag, som Europa-Parlamentet vedtager ved andenbehandlingen.

2. Direktivets formål

Forslaget, der har hjemmel i traktatens artikel 95, har følgende to formål:

- at beskytte det indre marked ved at indføre harmoniserede bestemmelser for markedsføring og anvendelse af korte chlorparaffiner (SCCP),

- at sikre et højt miljøbeskyttelsesniveau ved at forbyde markedsføring af korte chlorparaffiner med henblik på anvendelse til metalforarbejdning og behandling af læder.

3. Kommissionens udtalelse om Europa-Parlamentets ændringsforslag

3.1. Resumé af Kommissionens holdning

Kommissionen kan ikke tilslutte sig de to ændringsforslag, som Europa-Parlamentet har vedtaget ved andenbehandlingen.

3.2. Ændringsforslag nr. 1

Ændringsforslag nr. 1 kræver gennemførelse i fuld overensstemmelse med Parcom-afgørelse 95/1, hvilket er en udvidelse af anvendelsesområdet for det foreslåede forbud, således at det også kommer til at gælde anvendelsen af korte chlorparaffiner som blødgørere i maling eller præparater til overfladebehandling samt som flammehæmmende middel i gummi, plast og tekstiler. Det er ikke berettiget at tilføje et forbud mod disse anvendelser, eftersom der på grundlag af risikovurderingen ikke kan påvises nogen risiko, og det ville undergrave direktivforslagets videnskabelige grundlag. Det ville desuden ikke være i overensstemmelse med Fællesskabets risikovurdering.

3.3. Ændringsforslag nr. 2

Med ændringsforslag nr. 2 pålægges Kommissionen at fremsætte forslag til begrænsning af anvendelsen af andre relaterede stoffer. Andre typer chlorparaffiner er i øjeblikket genstand for risikovurdering, og de kan i givet fald blive omfattet af foranstaltninger til risikonedbringelse, når resultaterne af disse risikovurderinger foreligger.

4. Konklusion

Kommissionen kan under henvisning til ovenstående ikke tilslutte sig de to ændringsforslag, hvorfor den ikke ændrer sit forslag.